Verhoging vir raadslede onsensitief | Netwerk24
Covid-19: Sport sny sy rieme dunner
Die sportbegroting van die departement sport, kuns en kultuur gaan vir die huidige boekjaar met 32% besnoei word.
Verhoging vir raadslede onsensitief
Deur Christie Stadrt, Stellenbosch 02 Junie 2020 00:00
Die inperking weens die korona- pandemie saai ekonomiese verwoesting. Feitlik daagliks hoor ons van besighede wat hul deure moet sluit, mense wat hul werk verloor, ander wat 'n verminderde salaris moet aanvaar, afgetredenes wat van 'n rente op hulle beleggings afhanklik is en wie se inkomste daal, ensovoorts.
Daarom was dit verstommend om te lees dat Kaapstad se stadsraadslede pas aan hulself 'n salarisverhoging toegestaan het (29.05). 'n Mens sou eerder wou lees dat die stadsraad sal herbesin oor sy begroting en kyk waar bespaar kan word ten einde belastingbetalers in hierdie moeilike tyd tegemoet te kom.
Die raadslede sal seker allerlei redes aanvoer waarom die verhoging noodsaaklik is. Die boodskap wat hulle oordra is egter: Ons gee nie 'n flenter om vir die belastingbetalers se swaarkry nie, solank ons eie nes maar net geveer word.
Dit is ook darem nie so dat die raadslede sonder die verhoging gebrek sou ly nie, want ons as Kaapstad se belastingbetalers betaal ons werknemers goed.